Diari Oficial de la Generalitat Valenciana


Sumari del DOGV 4341, del 23-09-2002 (2002/9691)

ACORD de 22 de juliol de 2002, de la Comissió Territorial d'Urbanisme de Castelló, relatiu a la modificació puntual del Pla General vial en Venis I en el municipi de Vila-real.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9691


Data del document
:   22-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

ACORD de 22 de juliol de 2002, de la Comissió Territorial d'Urbanisme de Castelló, relatiu a la modificació puntual del Pla General vial en Venis I en el municipi de Vila-real. [2002/9691]
  
Vist l'expedient relatiu a la modificació puntual del Pla General vial en Venis I en el municipi de Vila-real, i de conformitat amb els següents
  
Antecedents
  
Primer
  
El ple de l'Ajuntament de Vila-real, en la sessió de 25 de febrer de 2002, va acordar exposar al públic la modificació, la qual cosa es va portar a terme mitjançant anuncis publicats en el periòdic Levante de Castelló de 9 de març de 2002 i en el Diari Oficial de la Generalitat Valenciana de 3 d'abril de 2002. Transcorregut el període d'informació al públic, durant el qual es va formular una al·legació, el ple va aprovar provisionalment la modificació en la sessió de 27 de maig de 2002, després de la qual cosa es va remetre al Servici Territorial d'Urbanisme, per a la seua aprovació definitiva, l'11 de juny de 2002.
  
El Servici Territorial d'Urbanisme, mitjançant escrit de 24 de juny de 2002, va sol·licitar de l'Ajuntament que remetera determinada documentació, la qual es va remetre el 3 de juliol de 2002.
  
Segon
  
El projecte consta de memòria i plànols.
  
Tercer
  
L'objecte de la modificació és la previsió expressa en el Pla d'un vial per a vianants sobre el traçat del camí ja existent de La Cariñena, això en l'àmbit de la unitat d'execució núm.75 (Venis) del sòl urbà industrial de Vila-real.
  
L'amplària d'este vial per a vianants és de 4 metres, i afecta una superfície total de 423 m2. Este sòl amb anterioritat (a pesar de l'existència del citat camí) estava qualificat com a edificable (industrial).
  
Segons la memòria, la modificació es justifica en el manteniment de les infraestructures d'urbanització existents i en l'obertura d'un accés per a vianants a la zona d'actuació.
  
El Pla General de Vila-real va ser aprovat definitivament el 25 de juliol de 1994.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació puntual del Pla General de Vila-real ha sigut correcta, de conformitat amb el que establixen l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
Segon
  
La documentació està completa, en compliment del que disposen l'article 27 en relació amb el 55.1 de la LRAU, així com l'article 45 i següents del RPCV.
  
Tercer
  
Donat els termes en què es planteja la present modificació, cap obstacle existix a la seua aprovació definitiva, perquè esta s'ajusta plenament a la legalitat, no incidix negativament en cap de les comeses autonòmiques enumerades en l'article 40 de la LRAU i es justifica en criteris de plena racionalitat. Cal, en suma, aprovar definitivament la modificació.
  
En definitiva, esta modificació, que apareix justificada en criteris de racionalitat, disminuïx l'aprofitament lucratiu privat dels terrenys, sense que es desafecte el destí públic d'estos, sinó que s'incrementa el sòl dotacional públic viari, per la qual cosa no procedix l'adopció de mesures legals de compensació, als efectes del que establix l'article 55.3 de la LRAU i del 17 de l'annex del RPCV.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a previ dictamen de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual del Pla General de Vila-real relativa a la previsió de vial per a vianants en l'àrea Venis I.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.-
  
Castelló, 22 de juliol de 2002.- El secretari de la Comissió Territorial d'Urbanisme: Fernando Renau Faubell.